ผลักดัน  “หมู่บ้านท่องเที่ยว OTOP นวัตวิถีชุมชนฮากกา”   แหล่งท่องเที่ยวใหม่  อำเภอเบตง
พลเรือตรี สมเกียรติ ผลประยูร เลขาธิการ ศอ.บต. เข้าสำรวจบ้านเก่าแก่อายุกว่า 100 ปี  หลังจากทาง ศอ.บต.เตรียมที่จะผลักดันสนับสนุน ให้ชุมชนท่องเที่ยวหมู่บ้านจีนฮากกา  เป็น “หมู่บ้านท่องเที่ยว OTOP นวัตวิถีชุมชนฮากกา”  เพื่อฟื้นฟูและพัฒนาแหล่งท่องเที่ยวแห่งใหม่ ของอำเภอเบตง จังหวัดยะลา  พร้อมกับการเตรียมความพร้อมการจัดนิทรรศการฮากกาคืนถิ่น เพื่อรองรับการพัฒนาในพื้นที่อำเภอเบตงให้มีศักยภาพด้านการท่องเที่ยวมากยิ่งขึ้น จนไปถึงการสร้างงานและรายได้ให้กับประชาชนสำหรับบ้านโบราณ 120 ปี ชุมชนฮักกา มีลักษณะบ้านที่เอกลักษณ์โดดเด่น มีความละเอียด ความสมบูรณ์สวยงามของตัวบ้าน และเป็นงานสถาปัตผสมผสานหาดูได้ยากในปัจจุบัน  นอกจากนี้ ทางหน่วยงานทั้งในและนอกพื้นที่ไม่ว่าจะเป็นองค์การบริหารส่วนตำบลตาเนาะแมเราะ พัฒนาชุมชนอำเภอเบตง วิทยาลัยการอาชีพเบตงและอื่นๆ ได้ผลักดันให้เป็นแหล่งท่องเที่ยวเชิงอนุรักษ์วัฒนธรรมและรักษาความเป็นอัตลักษณ์ของพื้นที่สืบไป